ଭୁବନେଶ୍ୱର,ସେପ୍ଟେମ୍ବର ୨୫(ଓଡ଼ିଶା ଡ଼ଟ୍ କମ୍) -ରାଜ୍ୟ ସରକାର ଆଇଏଏସ ଏବଂ ଓଏଏସ ଅଫିସର ସ୍ତରରେ ଏକ ଛୋଟ ଧରଣର ଅଦଳବଦଳ କରି ଗୃହ ବିଭାଗ ଅତିରିକ୍ତ ସଚିବ କାହ୍ନୁ ଚରଣ ଷଡ଼ଙ୍ଗୀଙ୍କୁ ବିଦ୍ୟାଳୟ ଓ ଗଣଶିକ୍ଷା ବିଭାଗ ଅତିରିକ୍ତ ସଚିବ ଏବଂ ପ୍ରମୋଦ କୁମାର ପଣ୍ଡାଙ୍କୁ ଇସ୍ପାତ ଓ ଖଣି ବିଭାଗର ଅତିରିକ୍ତ ସଚିବ ଭାବେ ଅବସ୍ଥାପିତ କରିଛନ୍ତି ।
କଟକ ମହାନଗର ନିଗମ କମିଶନର ଡ଼ି.ଭି.ସ୍ୱାମୀଙ୍କୁ କ୍ରୀଡ଼ା ନିର୍ଦେଶକ ଭାବେ ବଦଳି କରାଯାଇଥିବା ବେଳେ ତାଙ୍କୁ ଏନଆରଏଲଏମର ନିର୍ଦେଶକ ଭାବେ ଅତିରିକ୍ତ ଦାୟିତ୍ୱ ଦିଆଯାଇଛି ।
ଭୁବନେଶ୍ୱର ଅତିରିକ୍ତ ଜିଲ୍ଲାପାଳ ହରିବଲ୍ଲଭ ମିଶ୍ରଙ୍କୁ କଟକ ମହାନଗର ନିଗମ କମିଶନର ଭାବେ ଅବସ୍ଥାପିତ କରାଯାଇଥିବା ବେଳେ ଓକାକର ମୁଖ୍ୟ ପରିଚାଳକ ମନୋଜ ପଟ୍ଟନାୟକଙ୍କୁ ଭୁବନେଶ୍ୱରର ଅତିରିକ୍ତ ଜିଲାପାଳ ପଦକୁ ବଦଳି କରାଯାଇଛି ।
ଗୃହ ନିର୍ମାଣ ଓ ନଗର ଉନ୍ନୟନ ବିଭାଗ ପ୍ରମୁଖ ସଚିବ ଆଇ.ଶ୍ରୀନିବାସ ପ୍ରଶିକ୍ଷଣ ପାଇଁ ଯାଉଛନ୍ତି । ଗ୍ରୀଡ଼କୋ ଏବଂ ଓପିଟିସିଏଲର ଅଧ୍ୟକ୍ଷ ଦେଓ ରଞ୍ଜନ କୁମାର ସିଂହଙ୍କୁ ଏହି ବିଭାଗର ଅତିରିକ୍ତ ଦଦାୟିତ୍ୱ ଦିଆଯାଇଛି ।
ଗୃହ ବିଭାଗ ଅତିରିକ୍ତ ସଚିବ ଗୁରୁପ୍ରସାଦ ମିଶ୍ରଙ୍କୁ ସୂଚନା କମିଶନଙ୍କ ସଚିବ ଭାବେ ଅବସ୍ଥାପିତ କରାଯାଇଛି । ଅର୍ଥ ବିଭାଗ ଅତିରିକ୍ତ ସଚିବ ପି.କେ. ସେନାପତିଙ୍କୁ ଇଷ୍ଟେଟ ନିର୍ଦେଶକ, ନୟାଗଡ଼ ଡ଼ିଆରଡ଼ିଏର ପ୍ରକଳ୍ପ ନିର୍ଦେଶକ ବରିଷ୍ଠ ଓଏଏସ ଅଫିସର ଦେବେନ୍ଦ୍ର ପ୍ରସାଦ ଦାସଙ୍କୁ ସୂଚନା ଓ ଲୋକସମ୍ପର୍କ ବିଭାଗ ନିର୍ଦେଶକ ଭାବେ ନିଯୁକ୍ତି ଦିଆଯାଇଛି ।
This site uses Akismet to reduce spam. Learn how your comment data is processed.
